
RADVILIŠKIO RAJONO SAVIVALDYBĖS TARYBA

SPRENDIMAS
DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE 

2025 m.                         d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014 m lapkričio 20 d. sprendimo Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“ 1 punktu, 13 punktą, atsižvelgdama į Radviliškio rajono savivaldybės tarybos 2023 m. birželio 29 d. sprendimą Nr. T-36 „Dėl Radviliškio r. Palonų daugiafunkcio centro veiklos nutraukimo ir likvidavimo“, į Radviliškio r. Baisogalos gimnazijos 2025 m. sausio 15 d. raštą Nr. S-11, Radviliškio rajono savivaldybės taryba nusprendžia:
. 	Perduoti Radviliškio r. Baisogalos gimnazijai patikėjimo teise valdyti, naudoti ir disponuoti Radviliškio rajono savivaldybei nuosavybės teise priklausančius šiuo metu Radviliškio r. Baisogalos gimnazijos apskaitoje tvarkomus sporto ir kitos paskirties inžinerinius statinius, esančius Mokyklos g. 25, Baisogaloje, Radviliškio r. sav.:
. bėgimo takus, unikalus Nr. 4400-6318-9295, plotas – 1 320,67 kv. m;
. futbolo aikštyną, unikalus Nr. 4400-6318-9273, plotas – 10 540,95 kv. m;
. krepšinio aikštelę, unikalus Nr. 4400-6318-9284, plotas – 1 536,47 kv. m.
. 	Perduoti Radviliškio r. Sidabravo pagrindinei mokyklai patikėjimo teise valdyti, naudoti ir disponuoti Radviliškio rajono savivaldybei nuosavybės teise priklausantį trumpalaikį materialųjį turtą, kuris Radviliškio rajono savivaldybės tarybos 2022 m. gegužės 26 d. sprendimu Nr. T-743 „Dėl sutikimo perimti valstybės turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ buvo skirtas likviduotam Radviliškio r. Palonų daugiafunkciam centrui:
. pirmą ikimokyklinio ugdymo metodinės medžiagos priemonių rinkinį „Žaismė ir atradimai“, kiekis – 1 vnt., kaina – 26,49 Eur;
. antrą ikimokyklinio ugdymo metodinės medžiagos priemonių rinkinį „Žaismė ir atradimai“, kiekis – 1 vnt., kaina – 32,63 Eur.
. 	Įgalioti Radviliškio rajono savivaldybės administracijos direktorių Savivaldybės vardu pasirašyti šiame sprendime nurodyto turto perdavimo ir priėmimo aktus.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.



Savivaldybės meras						



RADVILIŠKIO RAJONO SAVIVALDYBĖS TARYBOS SRENDIMO PROJEKTO 
„DĖL SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ 
AIŠKINAMASIS RAŠTAS

2025 m. sausio 22 d.
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai:
Projektas parengtas:
. gavus Radviliškio r. Baisogalos gimnazijos prašymą perduoti patikėjimo teise valdyti, naudoti ir disponuoti gimnazijos apskaitoje tvarkomus gimnazijos stadiono statinius (bėgimo takus, futbolo aikštyną, krepšinio aikštelę), Mokyklos g. 25, Baisogaloje. Sprendimas reikalingas Baisogalos gimnazijos patikėjimo teisei įregistruoti į minėtą turtą Nekilnojamojo turto registre;
. Nacionalinė švietimo agentūra 2025-01-10 perdavė Savivaldybės nuosavybėn valstybei priklausiusį turtą, kurio dalis Savivaldybės tarybos 2022-05-26 sprendimu Nr. T-743 „Dėl sutikimo perimti valstybės turtą savivaldybės nuosavybėn ir jo perdavimo valdyti, naudoti ir disponuoti juo patikėjimo teise“ buvo skirta likviduotam Radviliškio r. Palonų daugiafunkciam centrui (Savivaldybės tarybos 2023-06-29 sprendimu Nr. T-36 „Dėl Radviliškio r. Palonų daugiafunkcio centro veiklos nutraukimo ir likvidavimo“).
Sprendimo projekto tikslai:
. patvirtinti, kad Radviliškio r. Baisogalos gimnazija patikėjimo teise valdo gimnazijos stadiono statinius (bėgimo takus, futbolo aikštyną, krepšinio aikštelę), Mokyklos g. 25, Baisogaloje, pasirašyti turto perdavimo ir priėmimo aktą ir, vadovaujantis šiais dokumentais, įregistruoti gimnazijos patikėjimo teisę Nekilnojamojo turto registre;
.  perduoti Radviliškio r. Sidabravo pagrindinei mokyklai patikėjimo teise valdyti, naudoti ir disponuoti Savivaldybės nuosavybėn perimtą trumpalaikį materialųjį turtą, kuris Savivaldybės tarybos 2022-05-26 sprendimu Nr. T-743 buvo skirtas likviduotam Radviliškio r. Palonų daugiafunkciam centrui: pirmą ir antrą ikimokyklinio ugdymo metodinės medžiagos priemonių rinkinius „Žaismė ir atradimai“.
.	Projekto iniciatoriai (institucija, asmenys ar piliečių atstovai) ir rengėjai:
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
.	Kaip šiuo metu yra reguliuojami sprendimo projekte aptarti teisiniai santykiai:
Sprendimo projekte aptariamų klausimų dabartinis reguliavimas apibrėžtas šiuose teisės aktuose:
. Savivaldybės taryba, vadovaudamasi Vietos savivaldos įstatymo 15 straipsnio 2 dalies 19 punktu, priima sprendimus dėl disponavimo savivaldybei nuosavybės teise priklausančiu turtu;  
. Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalyje nustatyta, kad savivaldybei nuosavybės teise priklausančio turto savininko funkcijas įgyvendina savivaldybės taryba, savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Šio įstatymo 12 straipsnio 4 dalyje nustatyta, kad patikėjimo teisė į perduodamą savivaldybės turtą atsiranda nuo turto perdavimo patikėjimo teisės subjektui (patikėtiniui) ir turto perdavimo–priėmimo akto pasirašymo.
. Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo, patvirtinto Radviliškio rajono savivaldybės tarybos 2014-11-20 sprendimo Nr. T-893 1 punktu, 13 punkte nustatyta, kad savivaldybės turtas patikėjimo teise valdyti, naudoti ir disponuoti juo perduodamas Radviliškio rajono savivaldybės tarybos sprendimu.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Baisogalos gimnazija įgis teisinį pagrindą patikėjimo teisei į gimnazijos naudojamus stadiono statinius, esančius Mokyklos g. 25, Baisogaloje, įregistruoti Nekilnojamojo turto registre.
Sidabravo pagrindinei mokyklai patikėjimo teise valdyti, naudoti ir disponuoti bus perduotas trumpalaikis materialusis turtas, kuris Savivaldybės tarybos 2022-05-26 sprendimu Nr. T-743 buvo skirtas likviduotam Radviliškio r. Palonų daugiafunkciam centrui.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta:
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą:
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai: 
Šio sprendimo įgyvendinimui Savivaldybės biudžeto lėšų nereikės.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Radviliškio rajono savivaldybės administracijos juristu, kalbininku, Švietimo ir sporto skyriaus vedėju, Investicijų ir turto valdymo skyriaus vedėju, Administracijos direktoriumi.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai. 
Pridedamų dokumentų nėra. 



Investicijų ir turto valdymo skyriaus vyriausioji specialistė			        Diana Skaburskienė

